JAS "2024Q3

บริษัท จัสมิน อินเตอร์เนชั่นแนล จำกัด (มหาชน) และบริษัทย่อย

หมายเหตุประกอบงบการเงินระหว่างกาลแบบย่อ

สำหรับงวดสามเดือนและเก้าเดือนสิ้นสุดวันที่ 30 กันยายน 2567

1.	ข้อมูลทั่วไป

1.1	เกณฑ์ในการจัดทำงบการเงินระหว่างกาล

งบการเงินระหว่างกาลนี้จัดทำขึ้นตามมาตรฐานการบัญชี ฉบับที่ 34 เรื่อง การรายงานทางการเงินระหว่างกาล โดยบริษัทฯ นำเสนองบการเงินระหว่างกาลแบบย่อ บริษัทฯ ได้แสดงรายการในงบฐานะการเงิน                    งบกำไรขาดทุนเบ็ดเสร็จ งบการเปลี่ยนแปลงส่วนของผู้ถือหุ้น และงบกระแสเงินสด ในรูปแบบเช่นเดียวกับงบการเงินประจำปี และจัดทำหมายเหตุประกอบงบการเงินระหว่างกาลในรูปแบบย่อ

งบการเงินระหว่างกาลนี้จัดทำขึ้นเพื่อให้ข้อมูลเพิ่มเติมจากงบการเงินประจำปีที่นำเสนอครั้งล่าสุด ดังนั้นงบการเงินระหว่างกาลจึงเน้นการให้ข้อมูลเกี่ยวกับกิจกรรม เหตุการณ์ และสถานการณ์ใหม่ ๆ เพื่อไม่ให้ข้อมูลที่นำเสนอซ้ำซ้อนกับข้อมูลที่ได้รายงานไปแล้ว ผู้ใช้งบการเงินควรใช้งบการเงินระหว่างกาลนี้ควบคู่ไปกับงบการเงินประจำปีล่าสุด

งบการเงินระหว่างกาลฉบับภาษาไทยเป็นงบการเงินฉบับที่บริษัทฯ ใช้เป็นทางการตามกฎหมาย 
งบการเงินระหว่างกาลฉบับภาษาอังกฤษแปลจากงบการเงินระหว่างกาลฉบับภาษาไทยนี้

1.2	เกณฑ์ในการจัดทำงบการเงินรวม

งบการเงินรวมระหว่างกาลนี้จัดทำขึ้นโดยรวมงบการเงินของบริษัทฯ และบริษัทย่อย (“กลุ่มบริษัท”) 
โดยใช้หลักเกณฑ์เดียวกับงบการเงินรวมสำหรับปีสิ้นสุดวันที่ 31 ธันวาคม 2566 และไม่มีการเปลี่ยนแปลงโครงสร้างที่สำคัญเกี่ยวกับบริษัทย่อยในระหว่างงวด ยกเว้นเหตุการณ์ตามที่กล่าวไว้ในหมายเหตุประกอบงบการเงินระหว่างกาลข้อ 5

1.3	นโยบายการบัญชี

งบการเงินระหว่างกาลนี้จัดทำขึ้นโดยใช้นโยบายการบัญชีและวิธีการคำนวณเช่นเดียวกับที่ใช้ในงบการเงินสำหรับปีสิ้นสุดวันที่ 31 ธันวาคม 2566 และกลุ่มบริษัทได้นำนโยบายการบัญชีเกี่ยวกับเครื่องมือ                                   ทางการเงินมาถือปฎิบัติดังนี้

เครื่องมือทางการเงิน

สินทรัพย์ทางการเงินที่มีการกำหนดให้วัดมูลค่าด้วยมูลค่ายุติธรรมผ่านกำไรขาดทุนเบ็ดเสร็จอื่น (ตราสารทุน)

ณ วันที่รับรู้รายการวันแรก กลุ่มบริษัทสามารถเลือกจัดประเภทเงินลงทุนในตราสารทุนซึ่งไม่ได้ถือไว้  เพื่อค้า เป็นตราสารทุนที่กำหนดให้วัดมูลค่าด้วยมูลค่ายุติธรรมผ่านกำไรขาดทุนเบ็ดเสร็จอื่น โดยไม่สามารถเปลี่ยนการจัดประเภทในภายหลังได้ ทั้งนี้ การจัดประเภทรายการจะพิจารณาเป็นรายตราสาร

ผลกำไรและขาดทุนที่รับรู้ในกำไรขาดทุนเบ็ดเสร็จอื่นของสินทรัพย์ทางการเงินนี้จะไม่สามารถโอนไปรับรู้ในส่วนของกำไรหรือขาดทุนได้ในภายหลัง

เงินปันผลรับจากเงินลงทุนดังกล่าวถือเป็นรายได้อื่นในส่วนของกำไรหรือขาดทุน เว้นแต่ในกรณีที่เป็น การได้รับคืนของต้นทุนการลงทุนในสินทรัพย์ทางการเงินอย่างชัดเจน กลุ่มบริษัทจะรับรู้รายการนั้น              ในกำไรขาดทุนเบ็ดเสร็จอื่น

นอกจากนี้ เงินลงทุนในตราสารทุนที่กำหนดให้วัดมูลค่าด้วยมูลค่ายุติธรรมผ่านกำไรขาดทุนเบ็ดเสร็จอื่นไม่มีข้อกำหนดให้ประเมินการด้อยค่า

สินทรัพย์ทางการเงินที่วัดมูลค่าด้วยมูลค่ายุติธรรมผ่านกำไรหรือขาดทุน

สินทรัพย์ทางการเงินที่วัดมูลค่าด้วยมูลค่ายุติธรรมผ่านกำไรหรือขาดทุน จะแสดงในงบแสดงฐานะการเงินด้วยมูลค่ายุติธรรม โดยรับรู้การเปลี่ยนแปลงสุทธิของมูลค่ายุติธรรมในส่วนของกำไรหรือขาดทุน

ทั้งนี้ สินทรัพย์ทางการเงินดังกล่าว หมายความรวมถึง ตราสารอนุพันธ์ เงินลงทุนในหลักทรัพย์ที่ถือไว้ เพื่อค้า เงินลงทุนในตราสารทุนซึ่งกลุ่มบริษัทไม่ได้เลือกจัดประเภทให้วัดมูลค่าด้วยมูลค่ายุติธรรมผ่านกำไรขาดทุนเบ็ดเสร็จอื่น และสินทรัพย์ทางการเงินที่มีกระแสเงินสดที่ไม่ได้รับชำระเพียงเงินต้นและดอกเบี้ย

เงินปันผลรับจากเงินลงทุนในตราสารทุนของบริษัทจดทะเบียนถือเป็นรายได้อื่นในส่วนของกำไรหรือขาดทุน

มาตรฐานการรายงานทางการเงินที่มีการปรับปรุงซึ่งมีผลบังคับใช้สำหรับงบการเงินที่มีรอบระยะเวลาบัญชีเริ่มในหรือหลังวันที่ 1 มกราคม 2567 ไม่มีผลกระทบอย่างเป็นสาระสำคัญต่องบการเงินของกลุ่มบริษัท

1.4	มาตรฐานการรายงานทางการเงินใหม่ที่จะมีผลบังคับใช้สำหรับงบการเงินที่มีรอบระยะเวลาบัญชีที่เริ่มในหรือหลังวันที่ 1 มกราคม 2568

สภาวิชาชีพบัญชีได้ประกาศใช้มาตรฐานการรายงานทางการเงินฉบับปรับปรุงหลายฉบับ ซึ่งจะมีผลบังคับใช้สำหรับงบการเงินที่มีรอบระยะเวลาบัญชีที่เริ่มในหรือหลังวันที่ 1 มกราคม 2568 มาตรฐานการรายงานทางการเงินดังกล่าวได้รับการปรับปรุงหรือจัดให้มีขึ้นเพื่อให้มีเนื้อหาเท่าเทียมกับมาตรฐานการรายงานทางการเงินระหว่างประเทศ โดยส่วนใหญ่เป็นการอธิบายให้ชัดเจนเกี่ยวกับวิธีปฏิบัติทางการบัญชี                          และการให้แนวปฏิบัติทางการบัญชีกับผู้ใช้มาตรฐาน

ฝ่ายบริหารของกลุ่มบริษัทเชื่อว่า การปรับปรุงมาตรฐานนี้จะไม่มีผลกระทบอย่างเป็นสาระสำคัญ                                   ต่องบการเงินของกลุ่มบริษัท

2.	รายการธุรกิจกับกิจการที่เกี่ยวข้องกัน

ในระหว่างงวด กลุ่มบริษัทมีรายการธุรกิจที่สำคัญกับบุคคลหรือกิจการที่เกี่ยวข้องกัน รายการธุรกิจดังกล่าวเป็นไปตามเงื่อนไขทางการค้าและเกณฑ์ตามที่ตกลงกันระหว่างกลุ่มบริษัทและบุคคลหรือกิจการที่เกี่ยวข้องกันเหล่านั้น ซึ่งเป็นไปตามปกติธุรกิจ ทั้งนี้ ไม่มีการเปลี่ยนแปลงที่มีสาระสำคัญในนโยบาย
การกำหนดราคาของรายการธุรกิจกับกิจการที่เกี่ยวข้องกัน

รายการธุรกิจกับกิจการที่เกี่ยวข้องกันสามารถสรุปได้ดังนี้

ยอดคงค้างระหว่างกลุ่มบริษัทและกิจการที่เกี่ยวข้องกันมีรายละเอียดดังนี้

ยอดคงเหลือของเงินให้กู้ยืมระยะสั้นและเงินกู้ยืมระยะสั้นระหว่างกลุ่มบริษัทและการเคลื่อนไหว
ของเงินกู้ยืมดังกล่าวมีรายละเอียดดังนี้

ค่าตอบแทนกรรมการและผู้บริหาร

3.	ลูกหนี้การค้าและลูกหนี้อื่น

ยอดคงเหลือของลูกหนี้การค้าของบริษัท จัสมิน ซับมารีน เทเลคอมมิวนิเคชั่นส์ จำกัด (“เจเอสทีซี”) 
ณ วันที่ 30 กันยายน 2567 จำนวน 2,518 ล้านบาท เป็นลูกหนี้การค้าจากการให้บริการภายใต้สัญญา
ร่วมลงทุนระหว่างเจเอสทีซีและบริษัท ทีโอที จำกัด (มหาชน) (“ทีโอที”) ซึ่งภายหลังได้ดำเนินการควบรวมเป็นบริษัท โทรคมนาคมแห่งชาติ จำกัด (มหาชน) (“เอ็นที”) ตามที่ได้เปิดเผยไว้ในหมายเหตุประกอบ
งบการเงินรวมข้อ 9 ในงบการเงินรวมประจำปี 2566 ซึ่งเมื่อวันที่ 15 กุมภาพันธ์ 2566 ศาลปกครองกลางได้มีคำพิพากษาให้บังคับตามคำชี้ขาดของคณะอนุญาโตตุลาการให้เอ็นทีชำระยอดคงค้างพร้อมดอกเบี้ยจำนวน 3,395 ล้านบาท พร้อมดอกเบี้ยของเงินต้นจำนวน 2,518 ล้านบาท นับแต่วันที่เสนอข้อพิพาท 
(22 ธันวาคม 2557) เป็นต้นไป จนกว่าจะชำระเสร็จสิ้น ปัจจุบันคดีอยู่ระหว่างการพิจารณาของ                   ศาลปกครองสูงสุด ผลที่สุดของคดีดังกล่าวจึงยังคงมีความไม่แน่นอน อย่างไรก็ตาม ฝ่ายบริหารของ          เจเอสทีซีเชื่อว่า ศาลปกครองสูงสุดจะไม่กลับคำพิพากษาของศาลปกครองกลาง

4.	สินทรัพย์ทางการเงินหมุนเวียนอื่น

เมื่อวันที่ 29 พฤศจิกายน 2566 ที่ประชุมคณะกรรมการบริษัทฯ มีมติอนุมัติการเข้าลงทุนในหน่วยลงทุนกองทุนรวมโครงสร้างพื้นฐานบรอดแบนด์อินเทอร์เน็ต สามบีบี (“3BBIF”) เพื่อบริหารกระแสเงินสดคงเหลือจากการดำเนินกิจการ โดยบริษัทฯ ได้ว่าจ้างผู้ประเมินอิสระในการประเมินมูลค่ายุติธรรม                                                            ของ 3BBIF ด้วยวิธีมูลค่าปัจจุบันสุทธิของกระแสเงินสด และสมมติฐานหลักที่ใช้ในการประเมินมูลค่ายุติธรรม ได้แก่ อัตราค่าเช่า (402 - 455 บาทต่อคอร์กิโลเมตรต่อเดือน) อัตราการเติบโตของรายได้ (ร้อยละ 2 ต่อปี) และอัตราคิดลด (ร้อยละ 3.54 - 8.96 ต่อปี) เป็นต้น ต่อมาในเดือนกุมภาพันธ์ 2567 บริษัทฯ ได้เข้าซื้อหน่วยลงทุน 3BBIF จากบริษัทที่ไม่เกี่ยวข้องกันแห่งหนึ่ง จำนวน 399,920,300 หน่วย ในราคาหน่วยละ                               7 บาท คิดเป็นเงิน 2,799 ล้านบาท หรือร้อยละ 5 ของจำนวนหน่วยลงทุนที่จำหน่ายแล้วของ 3BBIF                                  ตามมติอนุมัติของที่ประชุมคณะกรรมการบริษัทฯ และราคาประเมินโดยผู้ประเมินอิสระดังกล่าว

เมื่อวันที่ 14 พฤษภาคม 2567 ที่ประชุมคณะกรรมการบริษัทฯ มีมติอนุมัติการขายหน่วยลงทุนใน 3BBIF ในวงเงินไม่เกินจำนวน 300 ล้านบาท ต่อมาเมื่อวันที่ 25 มิถุนายน 2567 ที่ประชุมคณะกรรมการบริษัทฯ
มีมติอนุมัติการขายหน่วยลงทุนใน 3BBIF ในวงเงินเพิ่มเติมไม่เกินจำนวน 500 ล้านบาท เพื่อรองรับ
การลงทุนในสินทรัพย์สกุลเงินดิจิทัลในอนาคต ตามที่กล่าวไว้ในหมายเหตุประกอบงบการเงิน                    ระหว่างกาลข้อ 7 โดยมอบอำนาจให้บุคคลที่ได้รับมอบหมายพิจารณาความเหมาะสมของการทำรายการ
เพื่อให้สอดคล้องกับสถานการณ์ ณ ขณะนั้น

ในระหว่างงวดสามเดือนและเก้าเดือนสิ้นสุดวันที่ 30 กันยายน 2567 บริษัทฯ ได้รับเงินลดทุนคืนจาก 3BBIF จำนวนเงิน 55 ล้านบาท และ 195 ล้านบาท ตามลำดับ นอกจากนี้ในระหว่างงวดเก้าเดือนสิ้นสุด                                      วันเดียวกัน บริษัทฯ ได้ขายหน่วยลงทุนใน 3BBIF จำนวน 134.5 ล้านหน่วย โดยมีมูลค่ายุติธรรม ณ วันที่ขาย จำนวนรวม 700 ล้านบาท และการเปลี่ยนแปลงในมูลค่ายุติธรรมของหน่วยลงทุนที่ขายที่เคยรับรู้ใน                               กำไรขาดทุนเบ็ดเสร็จอื่น ได้โอนเข้าไปรับรู้ในกำไรสะสมแล้ว ตามที่แสดงไว้ในงบการเปลี่ยนแปลง                               ส่วนของผู้ถือหุ้น

นอกจากนี้ เมื่อวันที่ 25 มิถุนายน 2567 ที่ประชุมคณะกรรมการบริษัทฯ มีมติอนุมัติให้นำสภาพคล่องส่วนเกินของบริษัทฯ ไปลงทุนในตราสารทุนในวงเงินไม่เกิน 2,000 ล้านบาท ซึ่งในระหว่างงวด                                            ปัจจุบันบริษัทฯ ได้ลงทุนและซื้อขายตราสารทุนที่อยู่ในความต้องการของตลาดตามมติดังกล่าวจำนวน                            2 บริษัท และเลือกวัดมูลค่าด้วยมูลค่ายุติธรรมผ่านกำไรหรือขาดทุน

ณ วันสิ้นรอบระยะเวลารายงาน หน่วยลงทุนในกองทุนรวมวัดมูลค่ายุติธรรมในระดับที่ 2 และสินทรัพย์ทางการเงินหมุนเวียนอื่นวัดมูลค่าด้วยมูลค่ายุติธรรมในระดับที่ 1 และไม่มีการโอนรายการระหว่าง                           ลำดับชั้นของมูลค่ายุติธรรม

5.	เงินลงทุนในบริษัทย่อย

ณ วันที่ 30 กันยายน 2567 กลุ่มบริษัทได้นำหุ้นสามัญของบริษัท จัสมิน เทคโนโลยี โซลูชั่น จำกัด (มหาชน) (“เจทีเอส”) ที่ถือโดยบริษัทย่อยจำนวน 15 ล้านหุ้น ไปค้ำประกันหุ้นกู้ระยะยาวตามที่กล่าวไว้ในหมายเหตุประกอบงบการเงินระหว่างกาลข้อ 11

ในระหว่างไตรมาสที่หนึ่งของปีปัจจุบัน บริษัทฯ ได้รับเงินปันผลจากบริษัท อคิวเมนท์ จำกัด เป็นจำนวน 1,850 ล้านบาท

บริษัท จัสมิน เทคโนโลยี โซลูชั่น จำกัด (มหาชน) (“เจทีเอส”)

ในระหว่างไตรมาสที่หนึ่งและสองของปีปัจจุบัน บริษัทฯ ได้ซื้อเงินลงทุนในเจทีเอส จำนวน 51 ล้านหุ้น คิดเป็นเงินจำนวน 4,123 ล้านบาท ต่อมาในระหว่างไตรมาสที่สามของปีปัจจุบัน บริษัท พรีเมียม แอสแซท จำกัด ซึ่งเป็นบริษัทย่อยของบริษัทฯ ได้เข้าทำรายการซื้อหุ้นเจทีเอสจำนวน 6 ล้านหุ้น คิดเป็นเงินจำนวน 369 ล้านบาท ส่งผลให้สัดส่วนการถือหุ้นของกลุ่มบริษัทในเจทีเอสเพิ่มขึ้นจากเดิมร้อยละ 56 เป็นร้อยละ 64 และมี “ส่วนต่ำกว่าทุนจากการเปลี่ยนแปลงสัดส่วนเงินลงทุนในบริษัทย่อย” ตามที่ได้แสดงไว้ใน                                             งบการเปลี่ยนแปลงส่วนของผู้ถือหุ้นรวมสำหรับงวดปัจจุบัน ทั้งนี้ การเข้าทำรายการดังกล่าวเป็นไปตามมติที่ประชุมคณะกรรมการบริษัทฯ และบริษัทย่อย

บริษัท แจส ทีวี จำกัด

เมื่อวันที่ 15 สิงหาคม 2567 บริษัท ทรี บีบี ทีวี จำกัด ได้จดทะเบียนเปลี่ยนชื่อเป็น “บริษัท แจส ทีวี จำกัด” กับกระทรวงพาณิชย์

6.	ที่ดิน อาคารและอุปกรณ์

เจทีเอสได้เข้าลงทุนในธุรกิจเหมืองขุดบิทคอยน์ ซึ่งเป็นธุรกิจที่มีความเสี่ยงและความผันผวนของราคา             บิทคอยน์และตัวแปรที่สำคัญต่าง ๆ ซึ่งไม่สามารถควบคุมได้ รวมถึงการเปลี่ยนแปลงของกฎระเบียบและเทคโนโลยีในอนาคต และอาจส่งผลกระทบต่อมูลค่าสินทรัพย์ในธุรกรรมเหมืองขุดบิทคอยน์ในอนาคต อย่างไรก็ตาม ฝ่ายบริหารของกลุ่มบริษัทเห็นว่า การลงทุนดังกล่าวเป็นการลงทุนในระยะยาวที่เพิ่มโอกาสในการสร้างรายได้ให้แก่กลุ่มบริษัท

ณ วันที่ 30 กันยายน 2567 กลุ่มบริษัทมีสินทรัพย์ที่เกี่ยวข้องกับธุรกรรมเหมืองขุดบิทคอยน์เป็นมูลค่าสุทธิรวมประมาณ 211 ล้านบาท (สุทธิจากค่าเผื่อการด้อยค่า 565 ล้านบาท) และมีมูลค่าสินทรัพย์ดิจิทัลที่ได้จากการขุดและซื้อ รวมเป็นจำนวน 651 ล้านบาท (เฉพาะบริษัทฯ: 579 ล้านบาท) ตามที่กล่าวไว้ในหมายเหตุประกอบงบการเงินระหว่างกาลข้อ 7 โดยเจทีเอสพิจารณามูลค่าที่คาดว่าจะได้รับคืนของหน่วยสินทรัพย์ที่ก่อให้เกิดเงินสดที่เกี่ยวข้องกับธุรกิจเหมืองขุดบิทคอยน์ดังกล่าวจากมูลค่ายุติธรรมหักต้นทุน
ในการขาย โดยใช้มูลค่าต้นทุนทดแทนสุทธิ (Depreciated Replacement Cost) ซึ่งประเมินโดยผู้เชี่ยวชาญอิสระและสอบทานโดยฝ่ายบริหารของเจทีเอสในการประเมินมูลค่ายุติธรรม โดยมีลำดับชั้นของมูลค่ายุติธรรมเป็นระดับ 2 และฝ่ายบริหารของเจทีเอสได้ใช้เป็นเกณฑ์ในการพิจารณาค่าเผื่อการด้อยค่า
ของสินทรัพย์ดังกล่าว

7.	สินทรัพย์สกุลเงินดิจิทัล

บริษัทฯ วัดมูลค่ายุติธรรมของสินทรัพย์สกุลเงินดิจิทัลตามราคาปิดจาก CoinMarketCap ซึ่งจัดเป็นการวัดมูลค่ายุติธรรมตามข้อมูลระดับ 2

เมื่อวันที่ 14 พฤษภาคม 2567 ที่ประชุมคณะกรรมการบริษัทฯ มีมติอนุมัติการเข้าลงทุนในสินทรัพย์สกุลเงินดิจิทัลประเภทบิทคอยน์ในวงเงินไม่เกิน 300 ล้านบาท ต่อมาเมื่อวันที่ 25 มิถุนายน 2567 ที่ประชุมคณะกรรมการบริษัทฯ มีมติอนุมัติเข้าลงทุนในสินทรัพย์สกุลเงินดิจิทัลประเภทบิทคอยน์เพิ่มเติมในวงเงินไม่เกิน 500 ล้านบาท รวมเป็นมูลค่ารวมจำนวนไม่เกิน 800 ล้านบาท

ณ วันที่ 30 กันยายน 2567 กลุ่มบริษัทมียอดคงเหลือของสินทรัพย์สกุลเงินดิจิทัลดังกล่าวเป็นจำนวน 333.49เหรียญบิทคอยน์ (31 ธันวาคม 2566: 245.89 เหรียญบิทคอยน์) และเฉพาะบริษัทฯ จำนวน 284.49 เหรียญ
บิทคอยน์ (31 ธันวาคม 2566: ไม่มี)

ณ วันที่ 13 พฤศจิกายน 2567 เนื่องจากความผันผวนของราคาบิทคอยน์ มูลค่ายุติธรรมของสินทรัพย์                                           สกุลเงินดิจิทัลดังกล่าว สูงกว่าราคาทุนเพื่อให้ได้มาซึ่งสินทรัพย์ บริษัทฯ จึงกลับรายการผลขาดทุนจาก                                        การด้อยค่าของสินทรัพย์สกุลเงินดิจิทัล 43 ล้านบาทในงบกำไรขาดทุนเบ็ดเสร็จ ภายหลังรอบระยะเวลารายงาน

8.	สินทรัพย์ไม่มีตัวตน

ในระหว่างงวด บริษัทย่อยได้ลงทุนในซอฟต์แวร์คอมพิวเตอร์ซึ่งปัจจุบันอยู่ระหว่างติดตั้งเป็นจำนวนเงิน 326 ล้านบาท ในโครงการ Generative AI ต้นทุนเริ่มแรกของซอฟต์แวร์คอมพิวเตอร์ระหว่างติดตั้งบันทึกตามราคาทุน โดยไม่มีการคิดค่าตัดจำหน่ายสำหรับสินทรัพย์ระหว่างติดตั้ง

9.	เจ้าหนี้การค้าและเจ้าหนี้อื่น

10.	สัญญาเช่า

10.1	สินทรัพย์สิทธิการใช้

10.2	หนี้สินตามสัญญาเช่า

11.	หุ้นกู้ระยะยาว

ณ วันที่ 30 กันยายน 2567 หุ้นกู้ระยะยาวค้ำประกันโดยหุ้นสามัญของเจทีเอสที่ถือโดยบริษัทย่อยแห่งหนึ่ง จำนวน 15 ล้านหุ้น ตามเงื่อนไขที่กำหนดให้หลักทรัพย์ค้ำประกันมีมูลค่าไม่ต่ำกว่า 1.25 เท่าของมูลค่าหุ้นกู้ที่เสนอขายได้ ณ วันที่ออกหุ้นกู้ และมีข้อกำหนดว่าด้วยหน้าที่ของผู้ออกหุ้นกู้ ซึ่งรวมถึงข้อกำหนดเรื่องการดำรงอัตราส่วนทางการเงิน

12.	ส่วนงานดำเนินงาน

กลุ่มบริษัทจัดโครงสร้างองค์กรเป็นหน่วยธุรกิจตามประเภทของการบริการ ในระหว่างงวดไม่มีการเปลี่ยนแปลงโครงสร้างของส่วนงานดำเนินงานที่รายงาน

ข้อมูลรายได้และกำไรของส่วนงานของกลุ่มบริษัทมีดังต่อไปนี้

ในระหว่างงวดสามเดือนและเก้าเดือนสิ้นสุดวันที่ 30 กันยายน 2567 กลุ่มบริษัทมีรายได้จากลูกค้ารายใหญ่จำนวนหนึ่งรายเป็นจำนวนประมาณ 278 ล้านบาท และ 843 ล้านบาท ตามลำดับ

การดำเนินงานที่ยกเลิก

ตามที่ได้เปิดเผยไว้ในหมายเหตุประกอบงบการเงินรวมข้อ 10 ในงบการเงินรวมประจำปี 2566 เมื่อวันที่   15 พฤศจิกายน 2566 บริษัทฯ และบริษัท อคิวเมนท์ จำกัด ได้จำหน่ายหุ้นสามัญของบริษัท ทริปเปิลที                                           บรอดแบนด์ จำกัด (มหาชน) (“ทริปเปิลที”) และบริษัทย่อย พร้อมหน่วยลงทุนในกองทุนรวมโครงสร้างพื้นฐานบรอดแบนด์ อินเทอร์เน็ต จัสมิน (“JASIF”) ซึ่งในภายหลังได้เปลี่ยนชื่อเป็นกองทุนรวมโครงสร้างพื้นฐานบรอดแบนด์อินเทอร์เน็ต สามบีบี (“3BBIF”) ที่ถืออยู่ให้แก่กลุ่มบริษัท แอดวานซ์ อินโฟร์ เซอร์วิส จำกัด (มหาชน) และบริษัทย่อย (“กลุ่ม AIS”) ตามมติที่ประชุมวิสามัญผู้ถือหุ้นของบริษัทฯ เมื่อวันที่                                         23 กันยายน 2565

เพื่อให้สอดคล้องกับข้อกำหนดของมาตรฐานการรายงานทางการเงิน ฉบับที่ 5 เรื่อง สินทรัพย์ไม่หมุนเวียน        ที่ถือไว้เพื่อขายและการดำเนินงานที่ยกเลิก ในระหว่างงวดปัจจุบัน กลุ่มบริษัทจึงปรับย้อนหลังงบกำไรขาดทุนเบ็ดเสร็จรวมสำหรับงวดสามเดือนและเก้าเดือนสิ้นสุดวันที่ 30 กันยายน 2566 ที่แสดงเป็นข้อมูลเปรียบเทียบ โดยแยกแสดงผลการดำเนินงานของทริปเปิลทีและบริษัทย่อย และส่วนแบ่งกำไรจาก                   เงินลงทุนใน JASIF เป็น “กำไรหลังภาษีสำหรับงวดจากการดำเนินงานที่ยกเลิก” ในส่วนของกำไรหรือขาดทุนรวม

ข้อมูลกระแสเงินสดของการดำเนินงานที่ยกเลิกสำหรับงวดเก้าเดือนสิ้นสุดวันที่ 30 กันยายน 2566
ซึ่งรวมอยู่ในงบกระแสเงินสดของกลุ่มบริษัทมีรายละเอียดดังต่อไปนี้

กำไรต่อหุ้นของการดำเนินงานที่ยกเลิกมีรายละเอียดดังนี้

นอกจากนี้ บริษัทฯ ได้ปรับย้อนหลังรายได้เงินปันผลจากบริษัทร่วมสำหรับงวดสามเดือนและเก้าเดือนสิ้นสุดวันที่ 30 กันยายน 2566 จำนวน 350 ล้านบาท และ 1,049 ล้านบาท ตามลำดับ โดยแยกแสดงเป็น “กำไรหลังภาษีสำหรับงวดจากการดำเนินงานที่ยกเลิก” ในงบการเงินเฉพาะกิจการ โดยผลกระทบของกำไรต่อหุ้นของการดำเนินงานยกเลิกคิดเป็นจำนวน 0.041 บาทต่อหุ้น และ 0.122 บาทต่อหุ้น ตามลำดับ ข้อมูลกระแสเงินสดสำหรับงวดเก้าเดือนของรายการดังกล่าวถูกรวมอยู่ในกิจกรรมลงทุน

13.	หุ้นทุนซื้อคืน

เมื่อวันที่ 19 เมษายน 2567 ที่ประชุมคณะกรรมการบริษัทฯ มีมติอนุมัติโครงการซื้อหุ้นคืนเพื่อการบริหารการเงินโดยการเสนอซื้อจากผู้ถือหุ้นทั่วไปไม่เกิน 1,504 ล้านบาท ในราคาหุ้นละ 5 บาทต่อหุ้น โดยจะเป็นราคาเดียวและรับซื้อในจำนวนไม่เกิน 300,748,563 หุ้น ซึ่งคิดเป็นร้อยละ 3.5 ของหุ้นสามัญที่จำหน่ายแล้วของบริษัทฯ ณ ปัจจุบัน โดยโครงการซื้อหุ้นคืนจะเปิดให้ผู้ถือหุ้นของบริษัทฯ แสดงเจตนาขายหุ้นคืนให้แก่บริษัทฯ ในระหว่างวันที่ 25 มิถุนายน 2567 ถึงวันที่ 23 กรกฎาคม 2567 และมีกำหนดระยะเวลาจำหน่ายหุ้นซื้อคืนตั้งแต่วันที่ 24 ตุลาคม 2567 ถึงวันที่ 24 ธันวาคม 2567

เมื่อวันที่ 30 กรกฎาคม 2567 บริษัทฯ ได้ซื้อคืนหุ้นสามัญภายใต้โครงการดังกล่าวนี้เสร็จสิ้นแล้ว                              เป็นจำนวนรวม 300,746,366 หุ้น มูลค่ารวมของหุ้นทุนซื้อคืนเป็นจำนวนเงิน 1,504 ล้านบาท (ไม่รวมค่าใช้จ่ายในการซื้อขายหุ้นคืน)

ต่อมา เมื่อวันที่ 13 สิงหาคม 2567 ที่ประชุมคณะกรรมการบริษัทฯ มีมติอนุมัติการเปลี่ยนแปลงช่วงระยะเวลาจำหน่ายหุ้นที่ซื้อคืนจากเดิมวันที่ 24 ตุลาคม 2567 ถึงวันที่ 24 ธันวาคม 2567 เป็นวันที่                                  24 ตุลาคม 2567 ถึง วันที่ 24 มีนาคม 2568

ตามจดหมายของสำนักงานคณะกรรมการกำกับหลักทรัพย์และตลาดหลักทรัพย์ที่ ก.ล.ต. ชส. (ว) 2/2548 ลงวันที่ 14 กุมภาพันธ์ 2548 เกี่ยวกับการซื้อหุ้นคืนว่าบริษัทมหาชนจำกัดจะซื้อหุ้นคืนได้ไม่เกินวงเงินกำไรสะสม และให้บริษัทต้องกันกำไรสะสมไว้เป็นเงินสำรองเท่ากับจำนวนเงินที่ได้จ่ายซื้อหุ้นคืนจนกว่าจะมีการจำหน่ายหุ้นซื้อคืนได้หมด หรือลดทุนที่ชำระแล้วโดยวิธีตัดหุ้นทุนซื้อคืนที่จำหน่ายไม่หมดแล้วแต่กรณี

ณ วันที่ 30 กันยายน 2567 บริษัทฯ ได้จัดสรรกำไรสะสมเป็นสำรองสำหรับหุ้นทุนซื้อคืนดังกล่าวข้างต้นเต็มจำนวนแล้ว

14.	ใบสำคัญแสดงสิทธิซื้อหุ้น

เมื่อวันที่ 30 กันยายน 2567 ที่ประชุมวิสามัญผู้ถือหุ้นผู้ถือหุ้นของบริษัทฯ มีมติอนุมัติการออกและเสนอขายใบสำคัญแสดงสิทธิที่จะซื้อหุ้นสามัญของบริษัทฯ ครั้งที่ 4 (JAS-W4) จำนวนไม่เกิน 4,146,034,852 หน่วย ให้แก่ผู้ถือหุ้นเดิมของบริษัทฯ ตามสัดส่วนการถือหุ้นโดยไม่คิดมูลค่า ในอัตราส่วนการจัดสรรที่หุ้นสามัญเดิม จำนวน 2 หุ้น (มูลค่าหุ้นที่ตราไว้ หุ้นละ 0.5 บาท) ต่อ 1 หน่วยใบสำคัญแสดงสิทธิซื้อหุ้นสามัญ JAS-W4 ในราคาการใช้สิทธิ JAS-W4 เท่ากับ 3 บาทต่อหุ้น โดย JAS-W4 มีอายุ 7 ปี นับจากวันที่ออกใบสำคัญแสดงสิทธิ

นอกจากนี้ ที่ประชุมวิสามัญผู้ถือหุ้นของบริษัทฯ มีมติอนุมัติการเพิ่มทุนจดทะเบียนของบริษัทฯ จำนวน 2,073,017,426 บาท จากทุนจดทะเบียนเดิมจำนวน 4,296,408,035.50 บาท เป็น 6,369,425,461.50 บาท โดยการออกหุ้นสามัญเพิ่มทุนจำนวน 4,146,034,852 หุ้น มูลค่าที่ตราไว้หุ้นละ 0.5 บาท และอนุมัติการจัดสรรหุ้นสามัญเพิ่มทุนจำนวน 4,146,034,852 หุ้น เพื่อรองรับการออกและเสนอขาย JAS-W4 บริษัทฯ ได้จดทะเบียนเพิ่มทุนกับกระทรวงพาณิชย์แล้วตามที่กล่าวไว้ในหมายเหตุประกอบงบการเงินระหว่างกาลข้อ 17

15.	ภาระผูกพันและหนี้สินที่อาจเกิดขึ้น

15.1	ภาระผูกพันเกี่ยวกับรายจ่ายฝ่ายทุน

ณ วันที่ 30 กันยายน 2567 บริษัทย่อยมีภาระผูกพันเกี่ยวกับรายจ่ายฝ่ายทุนที่เกี่ยวข้องกับการปรับปรุงอาคารและซื้ออุปกรณ์เป็นจำนวน 3 ล้านเหรียญสหรัฐฯ และ 16 ล้านบาท

15.2	ภาระผูกพันเกี่ยวกับสัญญาบริการและสัญญาให้สิทธิ

ณ วันที่ 30 กันยายน 2567 บริษัทย่อยมีภาระผูกพันเกี่ยวกับสัญญาบริการและสัญญาให้สิทธิในการเผยแพร่คอนเทนต์ต่าง ๆ ที่จะต้องจ่ายชำระในอนาคตจำนวนรวม 222 ล้านบาท และ 9 ล้านเหรียญสหรัฐฯ 
อายุของสัญญามีระยะเวลาตั้งแต่ 1 ถึง 5 ปี

15.3 	ณ วันที่ 30 กันยายน 2567 บริษัทย่อยมีภาระผูกพันจากการที่ธนาคารออกหนังสือค้ำประกัน
การประมูลงานและการปฏิบัติตามสัญญาเป็นจำนวนเงิน 56 ล้านบาท ในนามของบริษัทย่อย

15.4	คดีฟ้องร้อง ข้อพิพาท และหนี้สินที่อาจเกิดขึ้น

ในงวดปัจจุบัน ไม่มีการเปลี่ยนแปลงที่สำคัญเกี่ยวกับคดีฟ้องร้อง ข้อพิพาท และหนี้สินที่อาจเกิดขึ้น 
ตามที่ได้เปิดเผยไว้ในหมายเหตุประกอบงบการเงินรวมข้อ 31.4 ข้อ 31.5 และข้อ 31.6 ในงบการเงินรวมประจำปี 2566 ยกเว้นกรณีดังต่อไปนี้

เมื่อวันที่ 3 ธันวาคม 2562 อคิวเมนท์ได้ยื่นฟ้องบุคคลธรรมดาสี่รายต่อศาลแพ่ง โดยเรียกร้องค่าเสียหาย                                  เป็นจำนวนเงิน 305 ล้านบาท จากการที่จำเลยทั้งสี่รายได้ร่วมกันกระทำละเมิดโดยเหตุที่มีการฟ้องคดี                           อคิวเมนท์โดยไม่สุจริต อย่างไรก็ตาม เมื่อวันที่ 14 มิถุนายน 2565 ศาลแพ่งได้อ่านคำพิพากษายกฟ้องคดีที่ อคิวเมนท์ยื่นฟ้องบุคคลธรรมดาสี่รายดังกล่าว และเมื่อวันที่ 26 สิงหาคม 2565 อคิวเมนท์ยื่นอุทธรณ์                             คำพิพากษาดังกล่าว ต่อมาเมื่อวันที่ 7 พฤศจิกายน 2566 ศาลชั้นต้นอ่านคำพิพากษาของศาลอุทธรณ์โดยศาลอุทธรณ์พิพากษายืนตามศาลชั้นต้น ตามที่ได้เปิดเผยไว้ในหมายเหตุประกอบงบการเงินรวมข้อ 31.6                 ในงบการเงินรวมประจำปี 2566 เมื่อวันที่ 4 เมษายน 2567 อคิวเมนท์ยื่นฎีกาต่อศาลฎีกา ปัจจุบันอยู่ระหว่างการพิจารณาของศาลฎีกา

เมื่อวันที่ 14 ธันวาคม 2563 บุคคลธรรมดาจำนวนสี่รายได้ยื่นฟ้องอคิวเมนท์ต่อศาลแพ่ง โดยกล่าวอ้างว่า อคิวเมนท์ทำการละเมิดใช้สิทธิทางศาลโดยไม่สุจริตนำความเท็จมากล่าวอ้างเพื่อฟ้องบุคคลทั้งสี่รายดังกล่าวต่อศาลจังหวัดนนทบุรี โดยเรียกร้องค่าเสียหายเป็นจำนวนเงิน 8 ล้านบาท ต่อมา เมื่อวันที่             14 กันยายน 2565 ศาลแพ่งได้พิพากษายกฟ้องคดีดังกล่าว และเมื่อวันที่ 6 มกราคม 2566 บุคคลธรรมดา                ทั้งสี่รายได้ยื่นอุทธรณ์คำพิพากษาดังกล่าว ต่อมาเมื่อวันที่ 11 กันยายน 2567 ศาลอุทธรณ์พิพากษายืนตามศาลชั้นต้น ซึ่งโจทก์จะสามารถยื่นอุทธรณ์คำพิพากษาดังกล่าวได้ภายในวันที่ 11 พฤศจิกายน 2567 หรือขยายระยะเวลาออกไปหากได้รับอนุญาตจากศาล

นอกจากนี้ ในปี 2564 บุคคลธรรมดาอีกกลุ่มหนึ่งซึ่งเป็นผู้ถือหุ้นของทีทีแอนด์ที ร่วมกันเป็นโจทก์ยื่นฟ้อง อคิวเมนท์อีกสามคดีต่อศาลแพ่งและศาลจังหวัดนนทบุรีโดยกล่าวอ้างว่า อคิวเมนท์ไม่ปฏิบัติตามบันทึกข้อตกลงในการใช้สิทธิซื้อหุ้นสามัญเพิ่มทุนในทริปเปิลทีคล้ายคดีข้างต้น โดยเรียกร้องให้อคิวเมนท์                    ชำระค่าเสียหายพร้อมดอกเบี้ยรวมเป็นทุนทรัพย์ 40 ล้านบาท ปัจจุบันคดีอยู่ระหว่างการพิจารณาของศาล

อนึ่ง สำหรับคดีที่บุคคลธรรมดาซึ่งเป็นผู้ถือหุ้นของทีทีแอนด์ทีได้ร่วมกันเป็นโจทก์ยื่นฟ้องอคิวเมนท์                             โดยกล่าวอ้างว่า อคิวเมนท์ไม่ปฏิบัติตามบันทึกข้อตกลงในการใช้สิทธิซื้อหุ้นสามัญเพิ่มทุน ในทริปเปิลทีนั้น โจทก์ในคดีดังกล่าวรวมสี่คดีได้ยื่นคำร้องขอให้ศาลดำเนินคดีแบบกลุ่ม ศาลได้มีคำสั่งยกคำร้องขอดำเนินคดีแบบกลุ่มเป็นที่สุดแล้วทั้งสี่คดี

ฝ่ายบริหารของกลุ่มบริษัทเชื่อว่า ผลของคดีฟ้องร้องและข้อพิพาทดังกล่าวจะไม่มีผลกระทบอย่างเป็นสาระสำคัญต่องบการเงินของกลุ่มบริษัท

16.	มูลค่ายุติธรรมของเครื่องมือทางการเงิน

เนื่องจากเครื่องมือทางการเงินส่วนใหญ่ของกลุ่มบริษัทจัดอยู่ในประเภทระยะสั้นหรือมีอัตราดอกเบี้ยใกล้เคียงกับอัตราดอกเบี้ยในตลาด กลุ่มบริษัทจึงประมาณมูลค่ายุติธรรมของเครื่องมือทางการเงินใกล้เคียงกับมูลค่าตามบัญชีที่แสดงในงบฐานะการเงิน

17.	เหตุการณ์ภายหลังรอบระยะเวลารายงาน

17.1	เมื่อวันที่ 7 ตุลาคม 2567 บริษัทฯ ได้จดทะเบียนเพิ่มทุนกับกระทรวงพาณิชย์ จากทุนจดทะเบียนเดิมจำนวน 4,296,408,035.50 บาท (หุ้นสามัญ 8,592,816,071 หุ้น มูลค่าหุ้นละ 0.5 บาท) เป็นทุนจดทะเบียนใหม่จำนวน 6,369,425,461.50 บาท (หุ้นสามัญ 12,738,850,923 หุ้น มูลค่าหุ้นละ 0.5 บาท) โดยการออกหุ้นสามัญเพิ่มทุนจำนวน 4,146,034,852 หุ้น มูลค่าที่ตราไว้หุ้นละ 0.5 บาท ตามมติที่ประชุมวิสามัญผู้ถือหุ้นของบริษัทฯ ตามที่กล่าวไว้ในหมายเหตุประกอบงบการเงินระหว่างกาลข้อ 14

17.2 	เมื่อวันที่ 1 พฤศจิกายน 2567 ที่ประชุมคณะกรรมการบริหารของบริษัทฯ มีมติอนุมัติการขายสินทรัพย์สกุลเงินดิจิทัลในวงเงิน 300 ล้านบาท เพื่อจัดเตรียมเงินสดสำหรับเข้าทำรายการธุรกรรมประมูลสิทธิในการถ่ายทอดสดรายการฟุตบอลพรีเมียร์ลีกและเอฟเอคัพ ทั้งนี้ ราคาตลาดของสินทรัพย์สกุลเงินดิจิทัล               ณ ปัจจุบัน ปรับตัวสูงขึ้นกว่ามูลค่าสุทธิตามบัญชี บริษัทฯ จะรับรู้ผลกำไรของการจำหน่ายเมื่อทำรายการดังกล่าว

17.3 	เมื่อวันที่ 11 พฤศจิกายน 2567 ที่ประชุมคณะกรรมการบริษัทฯ มีมติให้นำเสนอต่อที่ประชุมวิสามัญผู้ถือหุ้นของบริษัทฯ เพื่อพิจารณาอนุมัติการเข้าทำธุรกรรมเพื่อให้บริษัทฯ ได้รับสิทธิแต่เพียงผู้เดียว (Exclusivity right) ในการถ่ายทอดสดรายการฟุตบอลพรีเมียร์ลีกและเอฟเอคัพ บนอินเทอร์เน็ตทีวี (Internet TV) และดิจิทัลทีวี (Digital TV) รวมถึงชุดวิดีโอสั้น (Clips package) ตลอดระยะเวลารายการฟุตบอลพรีเมียร์ลีกและเอฟเอคัพ 3 ฤดูกาล ในประเทศไทย ประเทศลาว และประเทศกัมพูชา โดยเริ่มตั้งแต่ต้นฤดูกาลฟุตบอลพรีเมียร์ลีกที่ 2025/26 หรือ 6 ฤดูกาล ในกรณีที่บริษัทฯ ได้รับแจ้งจาก The Football Association Premier League Limited  (FAPL) เป็นลายลักษณ์อักษรภายในวันที่ 1 ธันวาคม โดยมีมูลค่ารวมทั้งสิ้นไม่ต่ำกว่า 560 ล้านเหรียญสหรัฐฯ หรือคิดเป็น 19,168 ล้านบาท และบริษัทฯ มีมติให้กำหนดวันประชุมวิสามัญผู้ถือหุ้น ครั้งที่ 1/2568 ในวันที่ 7 มกราคม 2568 เพื่อพิจารณาอนุมัติการเข้าทำรายการดังกล่าว ทั้งนี้ บริษัทฯ ได้เข้าลงนามใน Standstill Agreement กับ FAPL เพื่อให้ได้รับสิทธิแต่เพียงผู้เดียว โดยสัญญาดังกล่าวจะมีผลจนถึงวันที่ 15 มกราคม 2568 หรือวันที่พ้น 45 วันนับจากวันที่ FAPL นำส่งร่างสัญญาถ่ายทอดสดฟุตบอลพรีเมียร์ลีกให้กับบริษัทฯ แล้วแต่วันใดจะเกิดขึ้นหลัง (วันสิ้นสุดของ Standstill Agreement) ซึ่งบริษัทฯ จะต้องลงนามสัญญาถ่ายทอดสดฟุตบอลพรีเมียร์ลีกภายในวันสิ้นสุดของ Standstill Agreement โดยบริษัทฯ สามารถขอขยายระยะเวลาออกไปได้หากได้รับความยินยอมจาก FAPL นอกจากนี้ บริษัทฯ ได้จ่ายค่าตอบแทนการได้ใช้สิทธิซึ่งต้องชำระล่วงหน้าจำนวน 40 ล้านเหรียญสหรัฐฯ หรือคิดเป็น 1,369 ล้านบาท

17.4	เมื่อวันที่ 12 พฤศจิกายน 2567 ที่ประชุมคณะกรรมการของเจทีเอส มีมติอนุมัติให้นำเสนอต่อที่ประชุมวิสามัญผู้ถือหุ้นของเจทีเอส ซึ่งจะจัดขึ้นในวันที่ 20 ธันวาคม 2567 พิจารณาอนุมัติการออกและเสนอขายหุ้นกู้ของเจทีเอส ในวงเงินไม่เกิน 3,000 ล้านบาท โดยมีอายุไม่เกิน 5 ปี เพื่อใช้ในการไถ่ถอนหุ้นกู้เดิม และ/หรือวัตถุประสงค์อื่นที่เป็นไปตามธุรกิจปกติของเจทีเอส

17.5 	เมื่อวันที่ 13 พฤศจิกายน 2567 ที่ประชุมคณะกรรมการบริษัทฯ มีมติอนุมัติให้บุคคลที่ได้รับมอบหมายพิจารณาความเหมาะสมของการบริหารจัดการพอร์ตลงทุน รวมถึงการจำหน่าย ให้สอดคล้องกับสถานการณ์ ณ ขณะนั้น เพื่อบริหารสภาพคล่องรองรับการจ่ายชำระเงินค่าสิทธิในการถ่ายทอดรายการฟุตบอล ตามที่กล่าวไว้ในหมายเหตุประกอบงบการเงินระหว่างกาลข้อ 17.3

18.	การอนุมัติงบการเงินระหว่างกาล

งบการเงินระหว่างกาลนี้ได้รับอนุมัติให้ออกโดยคณะกรรมการบริษัทฯ เมื่อวันที่ 13 พฤศจิกายน 2567

| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินรวม | งบการเงินรวม | งบการเงินรวม |

|  | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน |

|  | 2567 | 2566 | 2567 | 2566 |

| รายการธุรกิจกับบริษัทร่วม |  |  |  |  |

| รายได้ค่าบริหารดูแลและบำรุงรักษาทรัพย์สินเส้นใยแก้วนำแสง | - | 106 | - | 319 |

| การกลับรายการสำรองประกันรายได้ค่าเช่า | - | 5,340 | - | 5,340 |

| ค่าเช่าอุปกรณ์และโครงข่าย | - | 2,004 | - | 6,168 |

| รายการธุรกิจกับบริษัทที่เกี่ยวข้องกัน |  |  |  |  |

| รายได้จากการขายและการบริการ | 3 | 1 | 6 | 3 |

| ต้นทุนขายและบริการ | 140 | 148 | 428 | 437 |

| ค่าเช่าจ่าย | 5 | 2 | 14 | 11 |

| ค่าใช้จ่ายอื่น | - | 8 | - | 23 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ |

|  | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน |

|  | 2567 | 2566 | 2567 | 2566 |

| รายการธุรกิจกับบริษัทย่อย |  |  |  |  |

| (ตัดออกจากงบการเงินรวมแล้ว) |  |  |  |  |

| ค่าจัดการรับ | 3 | 138 | 9 | 414 |

| รายได้ค่าเช่าและค่าบริการอื่น | 5 | 23 | 15 | 68 |

| รายได้ดอกเบี้ย | 27 | 137 | 97 | 393 |

| ค่าใช้จ่ายอื่น | 9 | 10 | 27 | 28 |

| ดอกเบี้ยจ่าย | 3 | 32 | 9 | 102 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 30 กันยายน 2567 | 31 ธันวาคม 2566 | 30 กันยายน 2567 | 31 ธันวาคม 2566 |

|  |  | (ตรวจสอบแล้ว) |  | (ตรวจสอบแล้ว) |

| ลูกหนี้การค้า - กิจการที่เกี่ยวข้องกัน (หมายเหตุ 3) |  |  |  |  |

| บริษัทที่เกี่ยวข้องกัน | 4 | 2 | - | - |

| ลูกหนี้อื่น - กิจการที่เกี่ยวข้องกัน (หมายเหตุ 3) |  |  |  |  |

| บริษัทย่อย | - | - | 310 | 224 |

| หัก: ค่าเผื่อผลขาดทุนด้านเครดิตที่คาดว่าจะเกิดขึ้น | - | - | (152) | (152) |

| ลูกหนี้อื่น - กิจการที่เกี่ยวข้องกัน - สุทธิ | - | - | 158 | 72 |

| สินทรัพย์ตามสัญญา - กิจการที่เกี่ยวข้องกัน |  |  |  |  |

| บริษัทที่เกี่ยวข้องกัน | 1 | - | - | - |

| เจ้าหนี้การค้า - กิจการที่เกี่ยวข้องกัน (หมายเหตุ 9) |  |  |  |  |

| บริษัทที่เกี่ยวข้องกัน | 95 | 104 | - | - |

| เจ้าหนี้อื่น - กิจการที่เกี่ยวข้องกัน (หมายเหตุ 9) |  |  |  |  |

| บริษัทย่อย | - | - | 45 | 40 |

| เงินมัดจำรับจากลูกค้า - กิจการที่เกี่ยวข้องกัน |  |  |  |  |

| บริษัทย่อย | - | - | 7 | 7 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ |

|  | ยอดคงเหลือ |  |  | ยอดคงเหลือ |

|  | ณ วันที่ |  |  | ณ วันที่ |

|  | 1 มกราคม | การเคลื่อนไหวในระหว่างงวด | การเคลื่อนไหวในระหว่างงวด | 30 กันยายน |

|  | 2567 | เพิ่มขึ้น | ลดลง | 2567 |

| เงินให้กู้ยืมระยะสั้นแก่บริษัทย่อย |  |  |  |  |

| บริษัท จัสมิน เทคโนโลยี โซลูชั่น จํากัด (มหาชน) | - | 370 | - | 370 |

| บริษัท จัสมิน ซับมารีน เทเลคอมมิวนิเคชั่นส์ จำกัด | 1,723 | 340 | - | 2,063 |

| บริษัท แจส ทีวี จำกัด    (เดิมชื่อ “บริษัท ทรี บีบี ทีวี จำกัด”) | 939 | 190 | - | 1,129 |

| รวม | 2,662 | 900 | - | 3,562 |

| หัก: ค่าเผื่อผลขาดทุนด้านเครดิตที่คาดว่าจะเกิดขึ้น | (939) | - | - | (939) |

| เงินให้กู้ยืมระยะสั้นแก่บริษัทย่อย - สุทธิ | 1,723 | 900 | - | 2,623 |

| เงินกู้ยืมระยะสั้นจากบริษัทย่อย |  |  |  |  |

| บริษัท เอเซียส รีเยนแนล เซอร์วิส จำกัด | 330 | - | - | 330 |

| บริษัท จัสมิน อินเตอร์เนต จำกัด | 45 | - | (30) | 15 |

| บริษัท พรีเมียม แอสเซท จำกัด | 333 | - | (50) | 283 |

| บริษัท ไทย ลองดิสแทนส์ เทเลคอมมิวนิเคชั่นส์ จำกัด | 10 | - | - | 10 |

| บริษัท จัสกรีน จำกัด | 40 | - | - | 40 |

| รวม | 758 | - | (80) | 678 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2567 | 2566 | 2567 | 2566 |

| ผลประโยชน์ระยะสั้น | 27 | 47 | 9 | 14 |

| ผลประโยชน์หลังออกจากงาน | 1 | 5 | - | 1 |

| ผลประโยชน์เมื่อเลิกจ้าง | - | 1 | - | - |

| รวม | 28 | 53 | 9 | 15 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2567 | 2566 | 2567 | 2566 |

| ผลประโยชน์ระยะสั้น | 81 | 141 | 28 | 39 |

| ผลประโยชน์หลังออกจากงาน | 6 | 14 | 2 | 3 |

| ผลประโยชน์เมื่อเลิกจ้าง | 49 | 4 | 41 | - |

| รวม | 136 | 159 | 71 | 42 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

| อายุหนี้ค้างชำระ | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 30 กันยายน 2567 | 31 ธันวาคม 2566 | 30 กันยายน 2567 | 31 ธันวาคม 2566 |

|  |  | (ตรวจสอบแล้ว) |  | (ตรวจสอบแล้ว) |

| ลูกหนี้การค้า - กิจการที่เกี่ยวข้องกัน |  |  |  |  |

| อายุหนี้คงค้างนับจากวันที่ถึงกำหนดชำระ |  |  |  |  |

| ค้างชำระ |  |  |  |  |

| ไม่เกิน 3 เดือน | 4 | - | - | - |

| มากกว่า 3 - 6 เดือน | - | 1 | - | - |

| มากกว่า 6 - 12 เดือน | - | 1 | - | - |

| รวม (หมายเหตุ 2) | 4 | 2 | - | - |

| ลูกหนี้การค้า - กิจการที่ไม่เกี่ยวข้องกัน |  |  |  |  |

| อายุหนี้คงค้างนับจากวันที่ถึงกำหนดชำระ |  |  |  |  |

| ยังไม่ถึงกำหนดชำระ | 176 | 266 | - | - |

| ค้างชำระ |  |  |  |  |

| ไม่เกิน 3 เดือน | 62 | 184 | - | - |

| มากกว่า 3 - 6 เดือน | 7 | 15 | - | - |

| มากกว่า 6 - 12 เดือน | 12 | 11 | - | - |

| มากกว่า 12 เดือน | 2,757 | 2,748 | - | - |

| รวม | 3,014 | 3,224 | - | - |

| หัก:	ค่าเผื่อผลขาดทุนด้านเครดิตที่คาดว่าจะเกิดขึ้น | (224) | (215) | - | - |

| สุทธิ | 2,790 | 3,009 | - | - |

| รวมลูกหนี้การค้า - สุทธิ | 2,794 | 3,011 | - | - |

|  |  |  |  |  |

|  |  |  |  |  |

| ลูกหนี้อื่น |  |  |  |  |

| ลูกหนี้อื่น - กิจการที่เกี่ยวข้องกัน (หมายเหตุ 2) | - | - | 310 | 224 |

| ลูกหนี้อื่น - กิจการที่ไม่เกี่ยวข้องกัน | 519 | 44 | 518 | 30 |

| รวม | 519 | 44 | 828 | 254 |

| หัก: ค่าเผื่อผลขาดทุนด้านเครดิตที่คาดว่าจะเกิดขึ้น | - | - | (152) | (152) |

| รวมลูกหนี้อื่น - สุทธิ | 519 | 44 | 676 | 102 |

| รวมลูกหนี้การค้าและลูกหนี้อื่น - สุทธิ | 3,313 | 3,055 | 676 | 102 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 30 กันยายน 2567 | 31 ธันวาคม 2566 | 30 กันยายน 2567 | 31 ธันวาคม 2566 |

|  |  | (ตรวจสอบแล้ว) |  | (ตรวจสอบแล้ว) |

| สินทรัพย์ทางการเงินที่วัดมูลค่าด้วยราคาทุน  ตัดจำหน่าย |  |  |  |  |

| เงินฝากประจำและตั๋วเงินฝาก | 3 | 1,004 | - | - |

| ตราสารทุนที่กำหนดให้วัดมูลค่าด้วยมูลค่ายุติธรรมผ่านกำไรขาดทุนเบ็ดเสร็จอื่น |  |  |  |  |

| ตราสารทุนที่อยู่ในความต้องการของตลาด | 1,776 | - | 1,776 | - |

| สินทรัพย์ทางการเงินที่วัดมูลค่าด้วยมูลค่ายุติธรรมผ่านกำไรหรือขาดทุน |  |  |  |  |

| ตราสารทุนที่อยู่ในความต้องการของตลาด | 66 | - | 66 | - |

| หน่วยลงทุนในกองทุนรวม | 70 | - | - | - |

| รวม | 1,915 | 1,004 | 1,842 | - |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินเฉพาะกิจการ | งบการเงินเฉพาะกิจการ |

|  | 30 กันยายน 2567 | 31 ธันวาคม 2566 |

|  |  | (ตรวจสอบแล้ว) |

| ราคาทุน | 9,147 | 5,023 |

| หัก: ค่าเผื่อการด้อยค่าของเงินลงทุน | (636) | (636) |

| เงินลงทุนในบริษัทย่อย - สุทธิ | 8,511 | 4,387 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินเฉพาะกิจการ |

| มูลค่าสุทธิตามบัญชี ณ วันที่ 1 มกราคม 2567 | 2,279 | 21 |

| ซื้อเพิ่มระหว่างงวด - ราคาทุน | 330 | 2 |

| ค่าเสื่อมราคาสำหรับงวด | (210) | (6) |

| มูลค่าสุทธิตามบัญชี ณ วันที่ 30 กันยายน 2567 | 2,399 | 17 |



|  |  | (หน่วย: ล้านบาท) |

|  | งบการเงินรวม | งบการเงินเฉพาะกิจการ |

| มูลค่าสุทธิตามบัญชี ณ วันที่ 1 มกราคม 2567 | 243 | - |

| เพิ่มขึ้นจากการขุดระหว่างงวด | 183 | - |

| ซื้อเพิ่มระหว่างงวด | 702 | 622 |

| จำหน่ายระหว่างงวด - มูลค่าสุทธิตามบัญชี ณ วันที่จำหน่าย | (434) | - |

| ขาดทุนจากการด้อยค่า | (43) | (43) |

| มูลค่าสุทธิตามบัญชี ณ วันที่ 30 กันยายน 2567 | 651 | 579 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 30 กันยายน 2567 | 31 ธันวาคม 2566 | 30 กันยายน 2567 | 31 ธันวาคม 2566 |

|  |  | (ตรวจสอบแล้ว) |  | (ตรวจสอบแล้ว) |

| เจ้าหนี้การค้า - กิจการที่เกี่ยวข้องกัน (หมายเหตุ 2) | 95 | 104 | - | - |

| เจ้าหนี้การค้า - กิจการที่ไม่เกี่ยวข้องกัน | 414 | 451 | - | - |

| เจ้าหนี้อื่น - กิจการที่เกี่ยวข้องกัน (หมายเหตุ 2) | - | - | 45 | 40 |

| เจ้าหนี้อื่น - กิจการที่ไม่เกี่ยวข้องกัน | 74 | 244 | - | - |

| ค่าใช้จ่ายค้างจ่าย | 56 | 158 | 5 | 63 |

| ต้นทุนโครงการค้างจ่าย | 142 | 161 | - | - |

| รวมเจ้าหนี้การค้าและเจ้าหนี้อื่น | 781 | 1,118 | 50 | 103 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินเฉพาะกิจการ |

| มูลค่าสุทธิตามบัญชี ณ วันที่ 1 มกราคม 2567 | 249 | 64 |

| เพิ่มขึ้นระหว่างงวด | 7 | - |

| ค่าเสื่อมราคาสำหรับงวด | (61) | (11) |

| มูลค่าสุทธิตามบัญชี ณ วันที่ 30 กันยายน 2567 | 195 | 53 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 30 กันยายน 2567 | 31 ธันวาคม 2566 | 30 กันยายน 2567 | 31 ธันวาคม 2566 |

|  |  | (ตรวจสอบแล้ว) |  | (ตรวจสอบแล้ว) |

| จำนวนเงินที่ต้องจ่ายตามสัญญาเช่า | 265 | 323 | - | - |

| หัก: ดอกเบี้ยรอการตัดจำหน่าย | (16) | (25) | - | - |

| รวม | 249 | 298 | - | - |

| หัก: ส่วนที่ถึงกำหนดชำระภายในหนึ่งปี | (138) | (113) | - | - |

| หนี้สินตามสัญญาเช่า - สุทธิ | 111 | 185 | - | - |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินเฉพาะกิจการ |

| ยอดคงเหลือ ณ วันที่ 1 มกราคม 2567 | 298 | - |

| เพิ่มขึ้นระหว่างงวด | 7 | - |

| ดอกเบี้ยที่รับรู้ระหว่างงวด | 9 | - |

| จ่ายค่าเช่าระหว่างงวด | (65) | - |

| ยอดคงเหลือ ณ วันที่ 30 กันยายน 2567 | 249 | - |



| (หน่วย: ล้านบาท) | (หน่วย: ล้านบาท) |

|  | งบการเงินรวม |

| ยอดคงเหลือ ณ วันที่ 1 มกราคม 2567 | 734 |

| ตัดจำหน่ายค่าใช้จ่ายในการออกหุ้นกู้สำหรับงวด | 3 |

| ยอดคงเหลือ ณ วันที่ 30 กันยายน 2567 | 737 |

| หัก: ส่วนที่ถึงกำหนดชำระภายในหนึ่งปี | (737) |

| หุ้นกู้ระยะยาว - สุทธิ | - |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน |

|  | กลุ่มธุรกิจให้บริการอินเทอร์เน็ตความเร็วสูงและอินเทอร์เน็ตทีวี | กลุ่มธุรกิจให้บริการอินเทอร์เน็ตความเร็วสูงและอินเทอร์เน็ตทีวี | กลุ่มธุรกิจสินทรัพย์ดิจิทัลและเทคโนโลยี โซลูชั่น | กลุ่มธุรกิจสินทรัพย์ดิจิทัลและเทคโนโลยี โซลูชั่น | กลุ่มธุรกิจอื่น ๆ | กลุ่มธุรกิจอื่น ๆ | การตัดรายการบัญชีระหว่างกัน | การตัดรายการบัญชีระหว่างกัน | งบการเงินรวม | งบการเงินรวม |

|  | 2567 | 2566 | 2567 | 2566 | 2567 | 2566 | 2567 | 2566 | 2567 | 2566 |

| รายได้จากการขายและการบริการ |  |  |  |  |  |  |  |  |  |  |

| รายได้จากภายนอก | 115 | 8 | 582 | 413 | 78 | 95 | - | - | 775 | 516 |

| รายได้ระหว่างส่วนงาน | - | 261 | 10 | 168 | 26 | 45 | (36) | (474) | - | - |

| รายได้ทั้งสิ้น | 115 | 269 | 592 | 581 | 104 | 140 | (36) | (474) | 775 | 516 |

| กำไร (ขาดทุน) จากการดำเนินงานตามส่วนงาน | (46) | (347) | 182 | (22) | 27 | 33 |  |  | 163 | (336) |

| กำไรจากการขายสินทรัพย์สกุลเงินดิจิทัล | - | - | 110 | - | - | - |  |  | 110 | - |

| กำไรจากการเปลี่ยนแปลงมูลค่าของสินทรัพย์ทางการเงิน                        ที่วัดมูลค่าด้วยมูลค่ายุติธรรมผ่านกำไรหรือขาดทุน | - | - | - | - | 252 | - |  |  | 252 | - |

| รายได้และค่าใช้จ่ายที่ไม่ได้ปันส่วน |  |  |  |  |  |  |  |  | (264) | (183) |

| กำไร (ขาดทุน) ก่อนภาษีเงินได้ |  |  |  |  |  |  |  |  | 261 | (519) |

| ภาษีเงินได้ |  |  |  |  |  |  |  |  | (15) | (83) |

| กำไร (ขาดทุน) สำหรับงวดจากการดำเนินงานต่อเนื่อง |  |  |  |  |  |  |  |  | 246 | (602) |

| กำไรหลังภาษีสำหรับงวดจากการดำเนินงานที่ยกเลิก |  |  |  |  |  |  |  |  | - | 4,818 |

| ส่วนของผู้มีส่วนได้เสียที่ไม่มีอำนาจควบคุมของบริษัทย่อย |  |  |  |  |  |  |  |  | (44) | (3) |

| กำไรส่วนที่เป็นของผู้ถือหุ้นของบริษัทฯ |  |  |  |  |  |  |  |  | 202 | 4,213 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน |

|  | กลุ่มธุรกิจให้บริการอินเทอร์เน็ตความเร็วสูงและอินเทอร์เน็ตทีวี | กลุ่มธุรกิจให้บริการอินเทอร์เน็ตความเร็วสูงและอินเทอร์เน็ตทีวี | กลุ่มธุรกิจสินทรัพย์ดิจิทัลและเทคโนโลยี โซลูชั่น | กลุ่มธุรกิจสินทรัพย์ดิจิทัลและเทคโนโลยี โซลูชั่น | กลุ่มธุรกิจอื่น ๆ | กลุ่มธุรกิจอื่น ๆ | การตัดรายการบัญชีระหว่างกัน | การตัดรายการบัญชีระหว่างกัน | งบการเงินรวม | งบการเงินรวม |

|  | 2567 | 2566 | 2567 | 2566 | 2567 | 2566 | 2567 | 2566 | 2567 | 2566 |

| รายได้จากการขายและการบริการ |  |  |  |  |  |  |  |  |  |  |

| รายได้จากภายนอก | 348 | 21 | 1,845 | 1,195 | 273 | 265 | - | - | 2,466 | 1,481 |

| รายได้ระหว่างส่วนงาน | - | 631 | 37 | 541 | 85 | 139 | (122) | (1,311) | - | - |

| รายได้ทั้งสิ้น | 348 | 652 | 1,882 | 1,736 | 358 | 404 | (122) | (1,311) | 2,466 | 1,481 |

| กำไร (ขาดทุน) จากการดำเนินงานตามส่วนงาน | (116) | (1,008) | 544 | (90) | 108 | 101 |  |  | 536 | (997) |

| กำไรจากการขายสินทรัพย์สกุลเงินดิจิทัล | - | - | 260 | - | - | - |  |  | 260 | - |

| กำไรจากการเปลี่ยนแปลงมูลค่าของสินทรัพย์ทางการเงิน                        ที่วัดมูลค่าด้วยมูลค่ายุติธรรมผ่านกำไรหรือขาดทุน | - | - | - | - | 252 | - |  |  | 252 | - |

| รายได้และค่าใช้จ่ายที่ไม่ได้ปันส่วน |  |  |  |  |  |  |  |  | (497) | (620) |

| กำไร (ขาดทุน) ก่อนภาษีเงินได้ |  |  |  |  |  |  |  |  | 551 | (1,617) |

| ภาษีเงินได้ |  |  |  |  |  |  |  |  | (96) | (146) |

| กำไร (ขาดทุน) สำหรับงวดจากการดำเนินงานต่อเนื่อง |  |  |  |  |  |  |  |  | 455 | (1,763) |

| กำไรหลังภาษีสำหรับงวดจากการดำเนินงานที่ยกเลิก |  |  |  |  |  |  |  |  | - | 4,311 |

| ส่วนของผู้มีส่วนได้เสียที่ไม่มีอำนาจควบคุมของบริษัทย่อย |  |  |  |  |  |  |  |  | (151) | (5) |

| กำไรส่วนที่เป็นของผู้ถือหุ้นของบริษัทฯ |  |  |  |  |  |  |  |  | 304 | 2,543 |



|  | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินรวม |

|  | สำหรับงวดสามเดือนสิ้นสุด วันที่ 30 กันยายน 2566 | สำหรับงวดเก้าเดือนสิ้นสุด วันที่ 30 กันยายน 2566 |

| รายได้ |  |  |

| รายได้จากการขายและการบริการ | 4,167 | 12,556 |

| รายได้อื่น |  |  |

| รายได้ค่าบริหารดูแลและบำรุงรักษาทรัพย์สินเส้นใยแก้วนำแสง | 106 | 319 |

| การกลับรายการสำรองประกันรายได้ค่าเช่า | 5,340 | 5,340 |

| อื่น ๆ | 15 | 43 |

| รวมรายได้ | 9,628 | 18,258 |

|  |  |  |

|  |  |  |

|  |  |  |

|  |  |  |

|  |  |  |

|  |  |  |

|  |  |  |

| ค่าใช้จ่าย |  |  |

| ต้นทุนขายและบริการ | 2,587 | 8,262 |

| ค่าใช้จ่ายในการขายและการบริการ | 216 | 664 |

| ค่าใช้จ่ายในการบริหาร | 1,069 | 2,651 |

| ผลขาดทุนด้านเครดิตที่คาดว่าจะเกิดขึ้น | 179 | 482 |

| รวมค่าใช้จ่าย | 4,051 | 12,059 |

| กำไรจากกิจกรรมดำเนินงาน | 5,577 | 6,199 |

| ส่วนแบ่งกำไรจากเงินลงทุนในบริษัทร่วม | 234 | 832 |

| ต้นทุนทางการเงิน | (993) | (2,725) |

| กำไรก่อนภาษีเงินได้ | 4,818 | 4,306 |

| ภาษีเงินได้ | - | 6 |

| กำไรสำหรับงวดจากการดำเนินงานที่ยกเลิก | 4,818 | 4,312 |



|  | (หน่วย: ล้านบาท) |

|  | งบการเงินรวม |

| กระแสเงินสดสุทธิจากกิจกรรมดำเนินงาน | 5,714 |

| กระแสเงินสดสุทธิจากกิจกรรมลงทุน | 1,059 |

| กระแสเงินสดสุทธิใช้ไปในกิจกรรมจัดหาเงิน | (6,500) |

| เงินสดและรายการเทียบเท่าเงินสดเพิ่มขึ้นสุทธิ | 273 |



|  | (หน่วย: บาท) | (หน่วย: บาท) |

|  | งบการเงินรวม | งบการเงินรวม |

|  | สำหรับงวดสามเดือนสิ้นสุดวันที่ 30 กันยายน 2566 | สำหรับงวดเก้าเดือนสิ้นสุดวันที่ 30 กันยายน 2566 |

| กำไรต่อหุ้นขั้นพื้นฐาน |  |  |

| กำไรส่วนที่เป็นของผู้ถือหุ้นของบริษัทฯ | 0.561 | 0.502 |